הנער והאנפה

הנער והאנפה (ביפנית: 君たちはどう生きるか, מילולית: "כיצד אתם חיים?"; באנגלית: The Boy and the Heron) הוא סרט אנימה פנטזיה אפלה יפני משנת 2023. הוא נכתב ובוים בידי הייאו מיאזאקי, והופק על ידי סטודיו ג'יבלי. הסרט עוקב אחר ילד בשם מהיטו מאקי, שמגלה מגדל נטוש בעיירה החדשה שלו, ונשאב לעולם פנטזיה בליווי אנפה מדברת.

הפצה
ב-13 בדצמבר 2022, הכריזה חברת טוהו, מפיצת הסרט, כי תאריך היציאה המתוכנן שלו הוא ב-14 ביולי 2023.

הסרט יצא בלא כל קידום מכירות, כאשר ג'יבלי בחרה שלא לפרסם טריילרים, תקציר, תמונות או פרטי ליהוק של הסרט לפני הקרנתו ביפן, למעט פוסטר בודד.

ב-7 בספטמבר 2023 הסרט הוקרן לראשונה מחוץ ליפן בפסטיבל הסרטים הבין-לאומי בטורונטו 2023, כסרט האנימציה הראשון שפתח את הפסטיבל. הסרט יוקרן גם בפסטיבל הסרטים הבין-לאומי סן סבסטיאן, וגם בפסטיבל הקולנוע של ניו יורק.

קישורים חיצוניים

סרטי הייאו מיאזאקי
סרטים מצוירים
סרטים יפניים
סרטי אנימה
סרטי 2023